4 Ha re tlohela mekhoa e mebe eo re neng re e-na le eona, ha rea lokela ho khutlela ho eona. Sehloohong sena re tla hlahloba hore na re ka tlohela mekhoa e mebe eo re neng re e-na le eona joang, hore na ke hobane’ng ha ho le bohlokoa ho etsa joalo le hore na ke hobane’ng ha ho ka khoneha hore motho a fetohe ho sa tsotellehe hore na o kheleletse hakae mekhoeng e mebe. Re tla boela re hlahlobe hore na Bakreste bao e leng khale ba li bona ba ka etsa’ng hore ba se ke ba khutlela mekhoeng e mebe eo ba neng ba e-na le eona. Empa na ho bohlokoa ho bua ka taba ee? Bahlanka ba bangata ba Jehova ba ile ba hloleha ho ba seli ’me ba khutletse mekhoeng e mebe eo ba neng ba e-na le eona. Kahoo, kaofela ha rona re lokela ho lula re hopola mantsoe ana: “Ea nahanang hore o eme a ke a hlokomele hore a se ke a oa.”—1 Bakor. 10:12.